SET ปิดบวกเล็กน้อย 0.74 จุด แนะจับตาสหรัฐฯ-จีนลงนามการค้า กลุ่มแบงก์ประกาศงบ
SET ปิดบวกเล็กน้อย 0.74 จุด แนะจับตาสหรัฐฯ-จีนลงนามการค้า กลุ่มแบงก์ประกาศงบ โดยดัชนีปิดตลาดวันนี้ ที่ระดับ 1,586.90 จุด บวก 0.74 จุด หรือ 0.05% มูลค่าการซื้อขาย 6.03 หมื่นล้านบาท
14 ม.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,586.90 จุด บวก 0.74 จุด หรือ 0.05% มูลค่าการซื้อขาย 6.03 หมื่นล้านบาท
10 หุ้นดันดัชนีวันนี้

ด้านนักวิเคราะห์ เปิดเผยว่า ตลาดหุ้นไทยวันนี้แกว่งแคบในลักษณะทรงตัว โดยหุ้นในกลุ่มโรงไฟฟ้าชะลอตัวหลังจากที่ปรับตัวขึ้นไปมาก แต่ก็มีแรงซื้อกลับเข้าที่หุ้นกลุ่มส่งออก และท่องเที่ยว หลังจากที่เงินบาทอ่อนค่าค่อนข้างชัดเจน ส่วนหนึ่งมาจากการดูแลของธนาคารแห่งประเทศไทย (ธปท.) และรัฐฯก็เร่งให้มีการเบิกจ่ายมากขึ้น ซึ่งก็ทำให้เงินบาทอ่อนค่าได้ อีกทั้งภาครัฐฯก็มีแนวโน้มที่จะให้การสนับสนุนการท่องเที่ยวด้วย
ขณะที่ตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบ ขณะที่ตลาดในยุโรปปรับตัวลง เช่นเดียวกับดาวโจนส์ฟิวเจอร์สที่พักตัวลงมาหลังจากที่ได้ขึ้นไป เก็งเจรจาการค้าระหว่างสหรัฐฯ-จีน ไปพอควรแล้ว ซึ่งยังต้องติดตามดูการลงนามข้อตกลงการค้าระหว่างสหรัฐฯ และจีน ที่จะมีขึ้นในเร็ว ๆ นี้ รวมถึงให้ติดตามการทยอยประกาศผลประกอบการของกลุ่มแบงก์ที่จะทยอยประกาศออกมาด้วย เริ่มวันนี้ที่ TISCO
สำหรับแนวโน้มการลงทุนในวันพรุ่งนี้ (15 ม.ค.) นายณัฐพล กล่าวว่า ตลาดฯคงจะซึม ๆ ในลักษณะทรงตัว พร้อมให้แนวรับ 1,580 จุด ส่วนแนวต้าน 1,590 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
GULF    มูลค่าการซื้อขาย         3,069.51  ล้านบาท ปิดที่ 195.00 บาท เพิ่มขึ้น  1.50 บาท
GPSC    มูลค่าการซื้อขาย 2,597.73  ล้านบาท ปิดที่  96.75 บาท เพิ่มขึ้น  1.00 บาท
AOT     มูลค่าการซื้อขาย 2,411.07 ล้านบาท  ปิดที่  75.50 บาท เพิ่มขึ้น  0.75 บาท
KBANK   มูลค่าการซื้อขาย 2,389.57  ล้านบาท ปิดที่ 133.00 บาท ลดลง   3.00 บาท
BAM     มูลค่าการซื้อขาย 2,318.23  ล้านบาท ปิดที่  22.80 บาท ลดลง   0.40 บาท
 
ตลาดหุ้นเอเชีย
